|  |  |  |  |
| --- | --- | --- | --- |
|  |  |  |  |
|  |  |  |  |
| **И З В Р Ш И Т Е Л** |  |  |  |
| **Љупчо Јованов** |  |  |  |
| **именуван за подрачјето** |  |  |  |
| **на Основниот суд** |  |  | **И.бр.** **225/2019**  |
| **Велес, Гевгелија, Кавадарци и Неготино** |  |  |  |
| **ул.Цано Поп Ристов бр.44/4** |  |  |  |
| **тел. 043-417-010****ljupcoizv@yahoo.com** |  |  |  |

Извршителот Љупчо Јованов од Кавадарци, врз основа на барањето за спроведување на извршување од доверителот Горчо Трипунов од Росоман со живеалиште на ул.Душан Ќириќ бр.24А преку полномошник Адвокат Манчо Манчев, засновано на извршната исправа К.бр.18/16 од 21.04.2016 год. на Основен суд Велес и КС-КР.460/18 од 19.09.2018 год. на Основен суд Велес, против должникот Розмарин Стојковска од Скопје со живеалиште на ул.Сава Ковачевиќ бр.47/5-46, а сега по ново ул.Христо Татарчев бр.47/5-46, за спроведување на извршување во вредност 1.911.000,00 денари на ден 01.02.2024 година го донесува следниот:

**З А К Л У Ч О К**

**ЗА ВТОРА УСНА ЈАВНА ПРОДАЖБА**

**(врз основа на членовите 179 став (1), 181 став (1) и 182 став (1) од Законот за извршување)**

СЕ ОПРЕДЕЛУВА **втора продажба** со усно јавно наддавање на недвижноста означена како:

**-КП.бр.2938, дел 0,** адреса С.Ковачевиќ бр.47, број на зграда 1, намена на зграда-СТАМБЕНА ЗГРАДА-СТАН, влез 005, кат 11, број 046, во површина од 63 м2, запишано во лист В во имотен лист број 8302 за КО Кисела Вода 1 при Центар за катастар на недвижности Скопје, сопственост на должникот Розмарин Стојковска од Скопје со живеалиште на ул.Сава Ковачевиќ бр.47/5-46.

Продажбата ќе се одржи на ден **29.02.2024 година во 12:00 часот** во просториите на канцеларија на Извршител Љупчо Јованов од Кавадарци која се наоѓа на ул.Цано Поп Ристов бр.44/4.

Почетната вредност на недвижноста, утврдена со заклучок од 29.12.2023 година на извршителот Љупчо Јованов од Кавадарци, изнесува **79.840,00 евра** во денарска противвредност по среден курс на НБРСМ на денот на продажбата**,** под која недвижноста не може да се продаде на второто јавно наддавање.

Во цената не се вклучени јавни давачки кои произлегуваат од продажбата на оваа недвижност и истите паѓаат на товар на купувачот.

Недвижноста е оптоварена со следните товари – хипотека во корист на Универзална Инвестициона Банка АД Скопје, Налог за извршување И.бр.225/2019 на Извршител Љупчо Јованов, Налог за извршување И.бр.4645/2013 на Извршител Фанија Каламатиева, Налог за извршување И.бр.1940/2016 на Извршител Фанија Каламатиева.

Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата односно станот.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижноста.

Уплатата на паричните средства на име гаранција се врши на сметката на Извршителот Љупчо Јованов од Кавадарци со седиште на ул. Цано Поп Ристов бр.44/4, со сметка број **300040000185110**, даночен број 5011006105980 депонент на Комерцијална Банка АД Скопје најдоцна еден ( 1 ) ден пред продажбата.

На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање Нова Македонија и електронски на веб страницата на Комората.

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

 **И З В Р Ш И Т Е Л**

|  |
| --- |
| **Љупчо Јованов** |